Tumakas

Tumakas (isp. Tumaco) arba San Andres de Tumakas (San Andrés de Tumaco) – miestas pietvakarių Kolumbijoje, Narinjo departamente, Ramiojo vandenyno pakrantėje, apie 300 km nuo Pasto. Įsikūręs pelkėtoje, estuarijų išvagotoje deltoje. Tai antras pagal apyvartą Kolumbijos uostas (po Buenaventuros) Ramiojo vandenyno pakrantėje. Yra oro uostas. Naftos perdirbimo, medienos apdirbimo, tekstilės, maisto (žuvų apdorojimo, kavos, cukraus) pramonė, žvejyba, apylinkėse kasamas auksas ir platina. Tumakas – pajūrio kurortas. Dėl švelnaus klimato ir vaizdingų peizažų vadinamas La Perla del Pacífico („Ramiojo vandenyno perlas“). Šaltiniai Nuorodos Interneto svetainė Archyvuota kopija 2006-04-23 iš Wayback Machine projekto.